stanford-oval/wikipedia huggingface dataset:
ג'ואי קרן
קריירה

בתחילת הקריירה שלו הופיע על במות תיאטרון. הופעת הבכורה שלו בסרט קולנוע הייתה בשנת 1999 בסרט האוסטרלי "Die Jungfrau". לאחר מכן בשנת 2000 הופיע בהופעת אורח בסדרת הטלוויזיה של HBO "סקס והעיר הגדולה", מה שהוביל אותו לקבל את התפקיד המשמעותי הראשון שלו בסרט הקומדיה "המשטרה נפלה על הראש" משנת 2001. לאחר מכן היו לו מספר תפקידים בסרטים עצמאיים, אך פריצת הדרך הגדולה שלו הייתה בסרט האימה "קדחת הבקתה" משנת 2002. בשנת 2003 שיחק בסרט "גריינד". בשנת 2005 הופיע בסרט "אהבה טרופה" ובשנת 2007 הופיע לצד אריק באנה ודרו ברימור בסרט "לשחק עם המזל".
בשנת 2016 החל לגלם את דמותו של רוב מק'דניאלס בסדרת הדרמת-פשע "התנהגות טובה" ברשת TNT, את תפקיד זה גילם גם בעונתה השנייה של הסדרה שעלתה מאוחר יותר ב-2017.
פילמוגרפיה > קולנוע

Die Jungfrau‏ (1999)
המשטרה נפלה על הראש (2001)
אהבה בדרך הקשה (2002)
XX/XY‏ (2002)
Garmento‏ (2002)
קדחת הבקתה (2002)
גרינד (2003)
A Funny Thing Happened at the Quick Mart‏ (2004)
אהבה טרופה (2005)
All the Days Before Tomorrow‏ (2005)
פיצה (2005)
המצוד אחר יצור הפרא (2006)
Totally Awesome‏ (2006) - סרט טלוויזיה של VH1
לשחק עם המזל (2007)
Southern Baptist Sissies‏ (2007)
רק הוסף מים (2008)
רוזנקרנץ וגילדנשטרן מתים (2008)
The Goods: Live Hard, Sell Hard‏ (2009)
Complacent‏ (2009)
אסתמה (2014)
ממזרים מוצצי דם (2015)
A Beginner's Guide to Snuff‏ (2016)
Useless Humans‏ (2020)
פילמוגרפיה > טלוויזיה

סקס והעיר הגדולה (2000)
מספ7ים (2008)
עיר חשמלית (2012) - דיבוב
עובדים מצטיינים (2014)
התנהגות טובה (2017-2016)
פסטפרולה

| --- | --- |
פסטפרולה ארגנטינאית בתבנית אפייה
פסטפרולה ארגנטינאית בתבנית אפייה
 
 מאכלים
 סוג:  טארט 
 מוצא:  ארגנטינה, אורוגוואי 
 
פסטפרולה או פסטה פרולה שמקורה הרחוק אולי ביוון (ביוונית: πάστα φλώρα), הוא סוג של טארט מתוק.
מאפיינים

הטארט נפוץ במדינות: איטליה, ארגנטינה, פרגוואי, אורוגוואי, מצרים ויוון. זוהי קלתית מכוסה, מלאה ריבה, והיא עשויה בעיקר מקמח, סוכר וביצה. מילויים נפוצים כוללים גבינת חבושים, דולסה דה בטטה (ריבת בטטה), ריבת חלב (דולסה דה לצ'ה), גויאבה או ריבת תות שדה. כיסוי הטארט הוא סריג פסים דק המציג את המילוי שמתחתיו בחלקים מעוינים או מרובעים. פסטפרולה לרוב אפוייה בתנור בתבנית מעגלית. רוב הגרסאות היווניות של המנה הזו מלאות בריבה מתוקה. היא נחשבת שם לקינוח בוקר.
מקור השם

שמה של המנה מגיע מהמילה בצק פריך pasta frolla באיטלקית. זוהי קילתית שדומה ל-crostata האיטלקית. מהגרים איטלקים הביאו אותה לארגנטינה ולארוגוואי. מנות דומות כוללות את הלינצר טורטה האוסטרי וטארטים שווייצרים במילוי פירות מתובלים. ביוונית, המילה פרולה התפרשה בצורה לא נכונה כמילה האיטלקית פלורה 'פרח' (היפוך אותיות).
המנה מוגשת כקינוח אחר הצהריים (מרינדה) או עם מאטה (משקה דרום אמריקאי), אך ניתן לאכול אותה בכל שעה ביום.
מרכיבים

המרכיבים למנה הם:
קמח
ביצה
סוכר
חמאה או מרגרינה
מילוי ריבה (הנפוץ ביותר הוא ריבת חבושים, ריבת בטטה, ריבת חלב, גויאבה או תות)
גרידת לימון
תמצית וניל
הערות שוליים

↑  Istituto Treccani, Vocabolario on line, s.v.
↑  Greek jam tart (Pasta flora). All Recipes. Retrieved on 2015-03-23.
אמנון דיק

| --- | --- |
אין תמונה חופשית
 לידה:  20 בנובמבר 1952 (בן 71) חיפה, ישראל 
 מדינה:  ישראל 
 השכלה:  אוניברסיטת תל אביב 
 
אמנון דיק (נולד ב-20 בנובמבר 1952) הוא איש עסקים, מנהל ודירקטור ישראלי.
ביוגרפיה

דיק נולד בחיפה ב-1952. למד בבית הספר הריאלי העברי. התגייס לצבא ושירת כקצין תחזוקה במלחמת יום כיפור. עם תום שירותו הצבאי, החל ללמוד באוניברסיטת תל אביב לתואר ראשון בכלכלה ובסיומו המשיך ורכש גם תואר שני בפקולטה למנהל עסקים באותו המוסד.
מפגש מקרי עם מוזי ורטהיים מבעלי ומנהלי החברה המרכזית לייצור משקאות קלים - קוקה-קולה, הביא אותו עם סיום לימודיו למגוון תפקידים בחברה. בגיל צעיר (29) ויוצא דופן באותה התקופה, מינה וורטהיים את דיק למנהל השיווק והמכירות של הקונצרן, תפקיד שמילא כחמש שנים.
תפקידו הראשון כמנכ"ל היה בחברת מעדנות (חברה בבעלות אסם, עלית וכלל), אשר בתקופת דיק הציגה את "פיצה מקפיצה". בעליה החדשים של עלית, חברת מאן הבריטית ודייוויד פדרמן גייסה את דיק לצוות ההנהלה החדש של קבוצת המזון כמשנה למנכ"ל. בהמשך כיהן כמנכ"ל יפאורה (משקאות קלים) שם הוא חתום על השקת המוצר תפוזינה והקמת מעיינות עין גדי.
לאחר מכן ניהל את רשת הקמעונאות "שקם" ואז חזר שוב לתעשייה כמנכ"ל עלית אינטרנשיונל. בשנת 2003 התמנה דיק למנכ״ל בזק והוביל אותה לפעול כקבוצת תקשורת ולהפרטה. סיים את תפקידו בבזק בשנת 2005.
דיק הוא מבעלי קבוצת הרדיו האזורי הכוללת את רדיו FM99eco, "רדיו ללא הפסקה" 103FM, ורדיו צפון, הוא השותף הישראלי במירס (עם פטריק דרהי בעלי הוט) וכן בעל מניות ושותף בזכיינית בישראל של תאגיד הלוגיסטיקה הבינלאומי UPS.
דיק שימש כדירקטור בבנק הפועלים בין השנים 2010 ל-2018. באפריל 2018, נבחר דיק לשמש כדירקטור חיצוני בבזק, ובכך חזר לקונצרן התקשורת 13 שנים לאחר שסיים את כהונתו כמנכ"ל החברה. דיק הוא המועמד היחיד מטעם המשקיעים המוסדיים של בזק שנבחר לכהן בדירקטוריון, לאחר תקופה שבה דרשו המשקיעים המוסדיים לערוך שינויים בדירקטוריון ולשפר את הממשל התאגידי בעקבות פרשת בזק \ תיק 4000. בשל דרישת חוק הריכוזיות לפיה דירקטור לא יוכל לכהן במקביל בחברה פיננסית ובחברה ריאלית, נאלץ דיק להתפטר מתפקידו כדירקטור בבנק הפועלים כשנבחר לכהן בדירקטוריון בזק.
דיק מכהן כיו״ר אגודת הידידים של אוניברסיטת תל אביב וכן כחבר הנהלת עמותת שקיפות בינלאומית ישראל (שבי"ל).
תושב תל אביב, נשוי, אב לשתי בנות.
הערות שוליים

↑  גולן חזני, בזק בחרה 13 דירקטורים חדשים - מפלה למוסדיים, באתר כלכליסט, 26 באפריל 2018
ספאר

| --- | --- |


סופרמרקט Spar באוסטריה
 נתונים כלליים
 סוג:  פרטית
 תקופת הפעילות:  1932–הווה (כ־92 שנים)
 מיקום המטה:  אמסטרדם 
 משרד ראשי:  אמסטרדם, הולנד
 ענפי תעשייה:  קמעונאות
 מוצרים עיקריים:  מכולת 
 הכנסות:  37,100,000,000 אירו (נכון ל־2019) 
 עובדים:  370,000 (נכון ל־אוגוסט 2022) 
  
 www.spar-international.com
 
ספאר (בהולנדית: SPAR וקודם לכן DESPAR) היא רשת קמעונאות הולנדית שמוכרת רישיונות זכיינות ברחבי העולם. החברה הוקמה בהולנד ב-1932 על ידי אדריאן ואן-וול, ונכון ל-2017 מחזיקה ב-13,112 סניפים ב-48 מדינות.
חנות SPAR עשויה להיות עצמאית מהרשת, ולפעול באופן של זיכיון, להיות חלק מרשת זכיינית, בהתאם לאופן בו המותג פועל באותה מדינה.
בשנה הפיסקלית של 2019 רשמה SPAR רווח של 252.9 מיליון דולר, עלייה של 10.3% לעומת 2018.
היסטוריה > המאה ה-20

SPAR הוקמה ב-1932 בסחווארט. ב-1953 נפתח מטה הרשת באמסטרדם, שתפקידו לנהל ולהרחיב את פעילות הרשת, שכיום פעילה ב-48 מדינות וב-3 יבשות (אסיה, אפריקה ואוקיאניה).
מאז 1996, הרשת היא נותנת החסות העיקרית של אירועי התאחדות האתלטיקה האירופית.
היסטוריה > המאה ה-21

בשנת 2000 הרשת נכנסה לשוק הרוסי והיא פעולת שם בכ-400 חנויות. לאחרונה חלק מהרשת באזור מוסקבה נמכר לאזבוקה וקוסה.
בשנת 2002 רכשה מבילה 21 סניפים בהונגריה, ובשנת 2016 רכשה מבילה 61 סניפים בקרואטיה.
באוגוסט 2014 רכש המותג 80% מהשליטה על קבוצת BWG שמנהלת רשת חנויות עודפים באירלנד ודרום בריטניה.
פועלת נכון ליולי 2022 במערב אירופה ב-16 מדינות עם כ-10,000 חנויות, במרכז ומזרח אירופה ב-11 מדינות עם כ-2,000 חנויות, באפריקה ובמזרח התיכון ב-15 מדינות עם כ-1,100 חנויות ובאסיה בשש מדינות עם כ-500 חנויות.
היסטוריה > ספאר בישראל

ביולי 2022 חתמה רשת ספאר על מכתב כוונות (אנ') עם עמית זאב, לשעבר מנכ"ל רשת יינות ביתן, לכניסתה של רשת ספאר לישראל.
בדצמבר 2022 חתמה רשת שופרסל מזכר הבנות עם עמית זאב לשיתוף פעולה במסגרתו הרשת צפויה לפתוח עשרה סניפים של רשת SPAR בישראל ובמקביל מוצרי המותג ימכרו בחנויות שופרסל. במרץ 2023 הפך מזכר ההבנות להסכם, לפיו לשופרסל יהיו 19.9% מהבעלות בחברה המשותפת שתוקם, ולזאב יתר ה-80.1%. החברה המשותפת תקים בישראל חנויות במותג ספאר, ותפיץ בישראל את המותג הפרטי ספאר, בחנויות אלה וגם ברשת שופרסל. בספטמבר 2023 הודיעה שופרסל כי החליטה לסגת מהעסקה בעקבות מגבלות של רשות התחרות. במקומה נכנס להסכם יצחק מירילשוילי, בעליו של "עכשיו 14". השותפות פורקה באוקטובר 2024.
ב-19 במרץ 2024 נפתח הסניף הראשון של ספאר בישראל באזור התעשייה של כפר סבא. הסניף השני אמור להיפתח במהלך שנת 2024 במתחם יס פלאנט בבאר שבע, וסניף נוסף אמור לקום בתחילת שנת 2025. הרשת לא פרסמה את הסניף הישראלי החדש באתר האינטרנט שלה, בניגוד לסניפים אחרים בעולם, כולל באיראן,סין, רוסיה ודרום אפריקה.
סוגי חנויות

סוג החנויות ש-SPAR מפעילה משתנה בהתאם למקום ולמותג: SPAR אקספרס, SPAR Neighboorhood ו-EuroSPAR הם חלק מהמותגים שמפעילה הרשת.
סוגי חנויות > SPAR

SPAR היא החנות הסטנדרטית של הרשת, וקיימת בכל האזורים והמדינות. חנויות אלו מיועדות לאזורים עירוניים ולא-עירוניים ושטחן גדול יותר מ-SPAR Express ו-KwikSPAR, אך קטנות יותר מחנות InterSPAR.
סוגי חנויות > EuroSPAR ו-SuperSPAR

EuroSPAR פעיל באירופה ואילו SuperSPAR פעיל בדרום אפריקה, והם כוללים סופרמרקטים בגודל בינוני, בין חנויות נוחות לסופרמרקטים גדולים יותר.
סוגי חנויות > InterSPAR

חנויות תחת המותג הזה, שפועלות בדרום ומרכז אירופה נקראות "היפרמרקטים", ומתחרות ברשתות ענק דוגמת טסקו, קרפור ואחרות.
סוגי חנויות > KwikSPAR

KwikSPAR שקיים רק בדרום אפריקה, הוא מותג חנויות נוחות שמיועד לעצירות מהירות. החנויות קטנות יותר מחנויות SPAR סטנדרטיות ונוטות לפעול שעות רבות יותר לאורך היום, חלקן גם 24 שעות ביממה.
סוגי חנויות > SPAR Express

מותג SPAR Express שפרוס ברחבי אירופה מציג את החנויות הקטנות ביותר ברשת, והן ממוקמות באתרים כמו תחנות דלק, שדות תעופה ותחנות רכבת.
מדינות ואזורים

רשימת המדינות והטריטוריות בהן SPAR פועלת, ובסוגריים שנת התחלת הפעילות:
הולנד הולנד (1932)
בלגיה בלגיה (1947)
גרמניה גרמניה (1953)
אוסטריה אוסטריה (1954)
דנמרק דנמרק (1954)
צרפת צרפת (1955)
איטליה איטליה (1959)
ספרד ספרד (1959)
הממלכה המאוחדת הממלכה המאוחדת (1959)
צפון אירלנד צפון אירלנד (1960)
אירלנד אירלנד (1963)
דרום אפריקה דרום אפריקה (1963)
יוון יוון (1969)
זימבבואה זימבבואה (1969)
יפן יפן (1977)
נורווגיה נורווגיה (1984)
ברמודה ברמודה (1987)
שווייץ שווייץ (1989)
הרפובליקה המרכז-אפריקאית הרפובליקה המרכז-אפריקאית (1991)
הונגריה הונגריה (1992)
סלובניה סלובניה (1992)
אוסטרליה אוסטרליה (1994)
סורינאם סורינאם (1994)
פולין פולין (1995)
איי בהאמה איי בהאמה (1999)
מאוריציוס מאוריציוס (2000)
רוסיה רוסיה (2000)
אוקראינה אוקראינה (2001)
קלדוניה החדשה קלדוניה החדשה (2001)
זמביה זמביה (2003)
בוטסואנה בוטסואנה (2004)
הרפובליקה העממית של סין הרפובליקה העממית של סין (2004)
קרואטיה קרואטיה (2004)
נמיביה נמיביה (2004)
פורטוגל פורטוגל (2006)
ניגריה ניגריה (2009)
איחוד האמירויות הערביות איחוד האמירויות הערביות (2011)
מוזמביק מוזמביק (2012)
אנגולה אנגולה (2014)
אזרבייג'ן אזרבייג'ן (2014)
קמרון קמרון (2014)
גאורגיה גאורגיה (2014)
הודו הודו (2014)
מלאווי מלאווי (2014)
עומאן עומאן (2014)
מאלי מאלי (2014)
אינדונזיה אינדונזיה (2015)
קטר (מדינה) קטר (2015)
סיישל סיישל (2015)
אלבניה אלבניה (2016)
ערב הסעודית ערב הסעודית (2016)
תאילנד תאילנד (2016)
בלארוס בלארוס (2017)
קפריסין קפריסין (2017)
מלטה מלטה (2017)
פקיסטן פקיסטן (2017)
סרי לנקה סרי לנקה (2017)
מצרים מצרים (2017)
ארמניה ארמניה (2019)
קוסובו קוסובו (2019)
ישראל ישראל (2024)
הערות שוליים

↑    Rebecca Burn Callander,Rebecca Burn Calland, ‏Spar boss brings in Subway and Greggs to snatch grocery spend from retail giants, The Telegraph, 28 November 2015
↑  SPAR Group, SPAR Group Announces Financial Results for the Fourth Quarter and Twelve Months Ended December 31, 2019, GlobeNewswire, ‏27 במרץ 2020
↑   SPAR - There for you בתאריך 9 באוקטובר 2009, בארכיון האינטרנט
↑  Nompumelelo Magwaza, Spar grows in Europe with R800m acquisition, IOL, ‏12 באוגוסט 2014
↑  רשת הקמעונאות ההולנדית SPAR עושה עוד צעד בדרך לישראל, באתר ynet, 24 ביולי 2022
↑   גם ספאר ההולנדית תפתח סופרמרקטים בישראל: מתי זה יקרה, מה יהיו המחירים והאם שופרסל וקארפור צריכות לחשוש?, באתר TheMarker‏, 24 ביולי 2022;
שירה ספיר, ‏הקרב על הצרכן הישראלי, שלב ההאשמות: המתווך שמאחורי רשת ספאר ההולנדית ממש לא מרוצה, באתר גלובס, 24 ביולי 2022
↑  נווית זומר, תחרות לקרפור: שופרסל תשווק את רשת SPAR ההולנדית בישראל, באתר ynet, 28 בדצמבר 2022
↑  נורית קדוש, שופרסל מתרחבת: תשקיע 28 מיליון שקל בהשקת רשת ספאר בישראל, באתר כלכליסט, 5 במרץ 2023
↑  שירה ספיר, ‏שופרסל כבר לא הולנדית: יוצאת מההסכם עם רשת ספאר, באתר גלובס, 28 בספטמבר 2023
↑  שירה ספיר, ‏לקחי קרפור: שופרסל יוצאת מהסכם SPAR. יצחק מירילשוילי מחליף אותה, באתר גלובס, 28 בספטמבר 2023
↑  זומר, נווית (2024-10-06). "אחרי כשנה: השותפים ברשת ספאר בישראל נפרדים". Ynet. נבדק ב-2024-10-06.
↑  סימי ספולטר, ספאר פותחת חנות ראשונה בישראל — אבל הדרך לבשורה צרכנית עוד רחוקה, באתר TheMarker‏, 19 במרץ 2024
↑   עדי דברת, מירילשוילי יודע? ספאר העולמית מסתירה באתר שלה את הפעילות בישראל, באתר TheMarker‏, 27 במרץ 2024
↑  Store formats, SPAR
↑  CZECH: Spar looks to expand supermarket chain, just food, ‏3 בפברואר 2011
↑  WHAT SPAR OFFERS, SPAR
| --- | --- |
בקרת זהויות :  VIAF: 224352327   WorldCat (עם VIAF): 224352327 
חנות SPAR בבורוברידג', בריטניה
חנות InterSPAR בהונגריה
פרקרסטוק (רשת סופרמרקטים)

|  נתונים כלליים |
| --- | --- |
 סוג:  חברה ציבורית
 תקופת הפעילות:  1995–הווה (כ־29 שנים)
 חברת אם:  X5 Retail Group
 מיקום המטה:  מוסקבה 
 שליטה בחברה:  ולדיסלב קורבאטוב
 ענפי תעשייה:  קמעונאות 
 מוצרים עיקריים:  רשת מרכולים
 הכנסות:  230,800,000,000 רובל רוסי (נכון ל־2018) 
 מנכ"ל:  ולדיסלב קורבאטוב
 עובדים:  42,800
  
 www.Perekrestok.ru
 
פרקרסטוק (ברוסית: Перекрёсток) היא רשת המרכולים הגדולה ברוסיה המנוהלת על ידי קבוצת X5 Retail.
נכון לספטמבר 2020 לרשת 853 סניפים.
היסטוריה

הרשת הוקמה בשנת 1994, אז נפתח הסופרמרקט הראשון של הרשת במוסקבה.
בשנת 2002 החלה פרקרסטוק להתרחב לאזורים רוסיים אחרים.
בשנת 2006 התמזגו פרקרסטוק ופיאטירוצ'קה ויצרו את קבוצת X5 Retail תוך שמירה על מותג פרקרסטוק ללא שינוי.
בשנת 2014, אימצה הרשת קונספט חנויות חדש, עם ציוד קמעונאי משוכלל, שימוש טוב יותר בשטח מכירה ושיפור עיצוב פנים וחוץ.
בפברואר 2020 פרקרסטוק החלה בהשקת רעיון חדש. בין גולת הכותרת של הקונספט החדש היה עיצוב פנים וחוץ מעודכן, ומבחר שירותים חדשים המוצעים בחנות. הרעיון החדש של פרקרסטוק נועד לענות על צורכי הלקוחות, כולל רכישות תכופות של מוצרים מוכנים לאכילה ומוכנים לשימוש. כ-50% משטחי המכירה מוקדשים לקטגוריות טריות (פירות, ירקות, מוצרי חלב, גבינה, בשר מעדניות, כמו גם דגים ובשר טריים) או חטיפי סלטים, מאפיות ובתי קפה בתוך הסופרצרקטים. אזור מיוחד מתמקד בקטגוריית מזונות הבריאות.
בשנת 1998 הייתה פרקרסטוק רשת הקמעונאות הרוסית הראשונה שפתחה מרכז הפצה מודרני בפבלצבו, סמוך לנמל התעופה הבינלאומי שרמטייבו.
הערות שוליים

↑
↑  "Company Overview of Pyaterochka Holding N.V." (באנגלית). Bloomberg L.P. נבדק ב-25 באוגוסט 2018. {{cite web}}:  (עזרה)
↑  "Perekrestok updates brand and starts roll-out of new concept for 25th anniversary". Financial Times (באנגלית). נבדק ב-19 באפריל 2020. {{cite web}}:  (עזרה)
סופרמרקט במוסקבה, 2020
Meijer

| --- | --- |

 נתונים כלליים
 סוג:  חברה פרטית
 מייסדים:  הנדריק מאייר (אנ')
 תקופת הפעילות:  1934–הווה (כ־90 שנה)
 חברת אם:  Meijer Companies LTD.
 מיקום המטה:  גרנד ראפידס 
 משרד ראשי:  ווקר, מישיגן, ארצות הברית
 ענפי תעשייה:  קמעונאות; תחנות דלק
 מוצרים עיקריים:  hypermarket 
 הכנסות:  19.59 מיליארד דולר (2020)
 עובדים:  70,000 (נכון לינואר 2020)
  
 meijer.com
 
Meijer.Inc היא רשת קמעונאות שפעילה בעיקר במערב התיכון של ארצות הברית. המשרד הראשי של הרשת ממוקם בווקר שבמישיגן. מאייר נחשבת לחלוצת החנויות הגדולות (Supercenter). כמחצית מסניפי הרשת ממוקמים במישיגן, והיתר נמצאים באילינוי, אינדיאנה, קנטקי, ויסקונסין ואוהיו. הרשת הוצבה במקום ה-13 בגודלה בדירוג החברות הפרטיות בארצות הברית, ולחברת הקמעונאות ה-21 בגודלה, נכון ל-2020.
היסטוריה

Meijer נפתחה בשם Meijer's בגרינוויל שבמישיגן ב-1934 על ידי הנדריק מאייר, מהגר הולנדי, שנכנס לעסקי הקמעונאות במהלך השפל הגדול. החנות הייתה מהראשונות שהציעו עגלות קניות בשירות עצמי, וגם הציעה מוצרי צריכה בסיסיים במחירים מוזלים.
החנות הראשונה הצליחה, וב-1942 נפתח סניף שני, וב-1946 סניף שלישי. בשנות ה-60, היו לחברה למעלה מ-24 חנויות ברחבי מערב מישיגן.
ב-1962, מאייר השיקה את הפורמט המודרני שלה עם חנות בגודל 17,000 מ"ר, ושילבה מכולת וכלבו. החנות נבנתה עם רצפה בעובי 150 מ"מ, כדי שבמקרה של כישלון יהיה ניתן להמיר חצי מהחנות לסוכנות רכבים. החנויות החדשות המשיכו להיבנות כך עד אמצע שנות ה-70, כאשר בהנהלה שמו לב לעלות הבנייה. פרד מאייר קיבל על עצמו את הנהלת החברה אחרי מות אביו ב-1964, ובהנהלתו שונה שם החברה ל-Meijer ב-1986.
עם העלייה בדומיננטיות של וולמארט ברחבי ארצות הברית מאז שנות ה-90, על מאייר להתמודד עם תחרות מוגברת. בסוף 2003 פיטרה 350 עובדי משרדים וממרכזי ההפצה שלה, ובינואר 2004 פיטרה עוד 1,896 עובדי מנהלה, מה שגרם לספקולציות על כך שהחברה מאבדת רווחים. ב-2006 הועברו 81 משרות IT למיקור חוץ בהודו.
ב-2003 הודיעה החברה על שינוי משמעותי בכל החנויות החדשות שיציגו פנים ידידותיות יותר. ב-2005, למרות הקיצוצים יצאה החברה בהתרחבות משמעותית באילינוי, מישיגן ואוהיו.
ב-2009 הוכרז על קונספט חדש של חנויות קטנות יותר שיתמקדו במוצרי פארם ומכולת באזור שיקגו. ארבע חנויות נפתחו בפורמט זה, ואילו נכון ל-2017, שלוש מהן נסגרו.
פעילות

החנויות של מאייר מתוארות כהיפרמרקטים (סופרמרקט המשלב סחורות כלבו באותה חנות). חנויות רבות כוללות גם תחנת דלק בשם מאייר וחנות נוחות צמודה.
למאייר 259 סניפים באזורי פעילותה שבמישיגן, אילינוי, אינדיאנה, ויסקונסין, אוהיו וקנטקי. טרם הקורונה רוב החנויות היו פתוחות 24 שעות ביממה, ונסגרו רק בשעה 19:00 בערב חג המולד, ונפתחו מחדש ב-6:00 למחרת.
פעילות > חנויות בבעלותה

בנוסף להיפרמרקטים המקוריים, מאייר פתחה בשנות ה-70 וה-80 חנויות מסוגים שונים. הראשונות היו חנויות בגדים תחת המותגים Copper Rivet, Sagebrush ו-Casual Court. כל חנות התמקדה בצורת לבוש אחרת, כך למשל, Copper Rivet מכרה ג'ינסים של ליווי'ס, Sagebrush מכרה בגדי יום יום ו-Casual Court מכרה בגדי נשים. כל שלושת המותגים פעלו בדרך כלל מול חנויות מאייר קיימות או במרכזי קניות סמוכים. רשתות הביגוד דעכו במהלך שנות ה-80 כשבגדי המותגים הפכו לזמינים יותר אצל המתחרים. Sagebrush לדוגמה הפעילה בשיאה 71 חנויות ונמכרה ב-1988, ואילו האחרות נסגרו עם תום חוזי השכירות שלהן.
ב-1980 פתחה מאייר רשת פארם מוזלת בשם Spaar (מהמילה "שמור" בהולנדית), שפתחה ארבעה סניפים. החנויות נמכרו לרשת תרופות מתחרה באמצע שנות ה-80.
ב-1981, מאייר פתחה רשת חנויות בשם Meijer Square, שהיו חנויות כלבו מסורתיות ללא סופרמרקט. 14 סניפים נקנו מרשת קמעונאות אחרת ונפתחו בדרום מערב אוהיו, לצד שתי חנויות במישיגן. רוב החנויות נמכרו לחברות מתחרות.
ב-1992 מאייר פתחה את חנות העודפים הראשונה שלה בשם SourceClub שהייתה בלתי מוצלחת ובשנת 1994 נסגרו שבעת הסניפים שלה.
פעילות > חנויות קטנות

ב-2018 Meijer פתחה חנות בגודל 3,400 מ"ר בגרנד רפידס, מישיגן, הראשונה מבין החנויות הקטנות שלה.
פעילות > Meijer Grocery

בשנת 2023 הציגה מאייר את חנויות המכולת שלה בגודל סטנדרטי. שני הסניפים הראשונים נפתחו במישיגן ב-26 בינואר 2023.
פעילות > Fresh Thyme Farmers Market

במהלך העשור השני של המאה ה-21, נראה היה כי מאייר היא בעלת השליטה ברשת Fresh Thyme Farmers Market שמכרה מזון אורגני, אך הרישומים הרשמיים לא היו ברורים. ב-2021 החלה הרשת למכור "מבחר פריטים ממותגים של Meijer.
בספטמבר 2020 הכריזה Fresh Thyme על סגירת הסניפים שלה בנברסקה, וב-2022 היו לרשת 71 סניפים ב-10 מדינות
עיצוב החנות

לרוב, החנויות מחולקות לאגף הסופרמרקט בצד אחד, ואגף הסחורות הכלליות בצד השני. רוב מוחלט מבין החנויות נבנו חדשות לחלוטין, ורק מיעוטן הוסבו מסניפים של חברות אחרות. מספר חנויות שנבנו בשנות ה-60 וה-70 כללו מרפסת, שבה היו הקצבייה וסלון לעיצוב ציפורניים. במהלך שנות ה-90, סניפים של מקדונלד'ס פעלו בתוך חנויות מאייר, בעיקר באלו שכללו מרפסת. רוב החנויות כוללות בית קפה, ובחלקם גם סניפים של סטארבקס או סאבוויי.
היפרמרקט

ב-1962 הייתה מאייר לחברה הראשונה שבנתה היפרמרקט בארצות הברית, שבו נמכרו מגוון סחורות תחת קורת גג אחת. מאייר מגדירה את עצמה כמותג מכולות שהוסיף סחורה כללית למכירות שלו ב-1962.
ביקורת > קהילת הלהט"ב

ב-2007, מאייר קיבלה ציון 0% במדד השוויון התאגידי של הקמפיין לזכויות אדם שמודד את היחסי לעובדים מקהילת הלהט"ב.
ב-2020, אחרי מאמצים לשפר את הציון שלה, קיבלה מאייר ציון 100% והצטרפה ל-680 עסקים שקיבלו ציון דומה באותה שנה.
ביקורת > פיטורי עובדת נוצרייה

הממשל האמריקאי הגיש תביעה נגד מאייר בשם עובדת לשעבר על הפרת הזכויות שלה בשל סירובה לעבוד בימי ראשון. היא פוטרה ב-2001, אחרי שסירבה מטעמים דתיים לעבוד בימי ראשון. התיק נסגר אחרי שהרשת הסכימה לשלם פיצויים בגובה 22 אלף דולר לעובדת, ואחרי שהתחייבה להגדיר נהלים חדשים כדי למנוע פיטורים מטעמי דת בעתיד.
ראו גם

וולמארט
טארגט
קוסטקו
הערות שוליים

1 2  Top 100 Retailers 2021 List, NRF
↑  Meijer, פורבס
↑  "The Largest Private Companies". Forbes.com. 31 במאי 2022. נבדק ב-8 באפריל 2023. {{cite web}}:  (עזרה)
↑  "Why did Meijer blink?". MiBiz.com. 12 בינואר 2004. אורכב מ-המקור ב-28 בספטמבר 2007. נבדק ב-15 באוגוסט 2007. {{cite web}}:  (עזרה)
↑  "Meijer outsourcing jobs to India". planetoutsourcing.org. 10 בפברואר 2006. אורכב מ-המקור ב-17 ביוני 2006. נבדק ב-15 באוגוסט 2007. {{cite web}}:  (עזרה)
↑  "Meijer to close two Chicago-area stores". Chicago Tribune. נבדק ב-15 בנובמבר 2017. {{cite web}}:  (עזרה)
↑  "Longtime super store Meijer poised for growth after completion of DC - distribution center". Discount Store News. 19 בדצמבר 1988. נבדק ב-16 בנובמבר 2007. {{cite news}}:  (עזרה)
↑  "Meijer Inc. to buy 14 stores". Battle Creek Enquirer. 20 בפברואר 1981. p. C1. נבדק ב-1 ביוני 2017. {{cite news}}:  (עזרה)
↑  McVicar, Brian (2018-08-13). "Meijer announces opening day for Bridge Street Market". mlive (באנגלית). נבדק ב-2023-01-09.
↑  Selasky, Susan (2023-01-26). "New Meijer Grocery stores now open in Lake Orion, Macomb". Detroit Free Press (באנגלית אמריקאית). Gannett.
↑  Browne, Michael (6 ביולי 2021). "Fresh Thyme Market seeks out hyperlocal products for its upcoming concept store". Supermarket News. {{cite news}}:  (עזרה)
↑  Wells, Jeff (28 בספטמבר 2020). "Fresh Thyme to close 3 remaining Nebraska stores". Grocery Dive. {{cite news}}:  (עזרה)
↑  Redman, Russell (1 ביולי 2022). "Fresh Thyme Market promotes Liz Zolcak to president". Supermarket News. {{cite news}}:  (עזרה)
↑  "Corporations Getting More Gay-Friendly". Fool.com. 6 בנובמבר 2007. נבדק ב-14 בנובמבר 2012. {{cite web}}:  (עזרה)
↑  "Meijer Named a Best Place to Work for LGBTQ Equality". Meijer Newsroom (באנגלית).
↑  "Christian News, Religion Headlines Commentary". Crosswalk.com. 11 ביולי 2003. נבדק ב-14 בנובמבר 2012. {{cite web}}:  (עזרה)
↑  "Voice of Reason" (PDF). Arlinc.org. 2003. נבדק ב-14 בנובמבר 2012. {{cite web}}:  (עזרה)
חנות Meijer Grocery במישיגן
סניף סטארבקס בחנות של מאייר באילינוי
רוסי שחור

| --- | --- |

 נתונים
 מרכיבים:  וודקה, ליקר קפה, קוביית קרח 
 אופן ההכנה:  מזיגת המרכיבים בזה אחר זה
 כוס:   כוס אולד פאשן
 
רוסי שחור או בלאק ראשן (באנגלית: Black Russian) הוא קוקטייל של וודקה וליקר קפה.
הכנה

איגוד הברמנים הבינלאומי מגדיר מנה של הקוקטייל כ-50 מ"ל וודקה ו-20 מ"ל ליקר קפה. על מנת להכין את המשקה, מוזגים את המרכיבים ישירות לכוס אולד פאשן מלאה בקרח ומערבבים קלות באמצעות בוחשן.
מקור השם

מקור שמו של הקוקטייל מתייחס למרכיביו: הוודקה המעלה הקשר לרוסיה וליקר הקפה השחור.
ראו גם

רוסי לבן
הערות שוליים

↑  Black Russian – IBA (באנגלית אמריקאית)
| קוקטיילים רשמיים של איגוד הברמנים הבין-לאומי (IBA) |
| --- | --- | --- |
| בלתי נשכחים   The Unforgettables | אלכסנדר •  אמריקנו • אנג'ל פייס • אוויאיישן • בין הסדינים • בולברדייה • ברנדי קרסטה • קזינו • קלווור קלאב • דאקירי • דרי מרטיני • ג'ין פיז • האנקי פאנקי • ג'ון קולינס • מילה אחרונה • מנהטן • מרטינז • מארי פיקארד • בלוטת הקופים • נגרוני • אולד פאשנד • פארדייז • פלאנטרס פאנץ'  • פורטו פליפ • ראמוס פיז • ראסטי נייל • סזראק • סיידקאר • סטינגר • טוקסידו • Vieux Carré •  ויסקי סאוור • וייט ליידי |  |
| קלאסיקות עכשוויות   Contemporary Classics | בליני • רוסי שחור (רוסי לבן) • בלאדי מרי • קאיפיריניה • קוקטייל שמפניה • קורפס רוויוור 2 • קוסמופוליטן • קובה ליברה • פרנץ' 75 • פרנץ' קונקשן • גולדן דרים • גראסהופר • המינגוויי ספיישל • צוואר סוס • אייריש קופי • קיר • לונג איילנד אייסד טי • מאי תאי • מרגריטה • מימוזה • מינט ג'ולפ • מוחיטו • מוסקו מיול • פינה קולדה • פיסקו סאוור • סי בריז • סקס על החוף • סינגפור סלינג • טקילה סאן רייז • וספר •  זומבי |  |
| משקאות עידן חדש   New Era Drinks | ברקודה • ברכי דבורה • ברמבל • קנהנצ'ארה • דארק אנ סטורמי • אספרסו מרטיני • פרננדיטו • פרנץ' מרטיני •  לא חוקי • למון דרופ מרטיני •  עירום ומפורסם  • ניו יורק סאוור • אולד קובן  •  פלומה • מטוס נייר • פניצילין • ראשן ספרינג פאנץ' • סולת'סייד • ספייסי פיפטי • שפריץ • ספרינג באסטרד • טיפררי • טומיס מרגריטה • טרינידד סאוור • VE.N.TO • ציפור צהובה |  |
ערך זה הוא קצרמרבנושא משקאות. אתם מוזמנים לתרום לוויקיפדיה ו.
מרוץ מכוניות

מרוץ פורמולה 1 בארצות הברית, 2003.
מרוץ מכוניות הוא ענף ספורט מוטורי שבו מתחרים נהגי מרוץ במכוניות. מרוצי מכוניות החלו ב-1894 בצרפת.